Nogometaši zagrebačkog Dinama otvorili su nastup u C skupini Lige prvaka fantastičnom predstavom pobijedivši pred 28.500 gledatelja na stadionu Maksimir Atalantu sa 4-0, a junak večeri bio je trostruki strijelac Mislav Oršić.

Heroj Modrih za HRT: Ne znam što bih pametno rekao

Dinamo je poveo u 10. minuti golom Marina Leovca (10), a potom je na scenu stupio Mislav Oršić postigavši tri gola (31, 42, 68).



U drugom susretu iz ove skupine Manchester City je u Harkivu pobijedio Šahtar sa 3-0 golovima Riyada Mahreza (24), Ilkaya Gundogana (38) i Gabriela Jesusa (76).

Pogledajte golove čudesne večeri na Maksimiru!



Boysi oduševili koreografijom, Maksimir 'disao plavo'





Idući nastup Dinamo će imati 1. listopada kada će gostovati kod Manchester Cityja, dok će u Bergamu snage odmjeriti Atalanta i šahtar.



Bila je to Dinamova večer za pamćenje. Sasvim sigurno najbolja predstava otkako je Nenad Bjelica preuzeo klub, ali i najbolja predstava koju su Modri prikazali u 37 susreta odigranih u elitnom natjecanju "Starog kontinenta".



Dinamo je do ove utakmice ostvario tek četiri pobjede u Ligi prvaka. U zadnjih 11 susreta upisao je 11 poraza, a posljednju pobjedu Dinamo je u Ligi prvaka ostvario 16. rujna 2015. na stadionu Maksimir protiv Arsenala 2-1.



No dolaskom Nenada Bjelice Maksimirom pušu neki novi vjetrovi. Posebno impresivno bilo je prvo poluvrijeme u kojem je hrvatski prvak zabio tri gola i deklasirao trećeplasiranu momčad Serie A, te momčad koja je prošle sezone zabila najviše pogodaka u talijanskom prvenstvu.



Strateg Modrih Nenad Bjelica iznenadio je s početnim sastavom zaigravši od prve minute s trojicom centralnih braniča (Dilaver, Theophile-Catherine, Perić) i bez Gojaka i Hajrovića, dok je Gian Piero Gasperini očekivano otvorio utakmicu u formaciji 3-4-1-2. Zanimljivo, Atalanta je u početnom sastavu imala samo dvojicu talijanskih igrača, vratara Pierluigija Gollinija i braniča Andreu Masiella, a na klupi još jednog, pričuvnog vratara Marca Sportiella.



Dinamo je fantastično ušao u susret i poveo već u 10. minuti. Stojanović je ubacio s desne strane, a Leovac natrčao i zabio za ludnicu na tribinama.



U 32. minuti Gollini je po drugi put morao vaditi loptu iz svoje mreže. Olmo je fantastičnom loptom uposlio Leovca na krilu, a ovaj vratio povratnu loptu do natrčalog Oršića koji je preciznim udarcem pogodio donji lijevi kut. Čudesno poluvrijeme Dinama Oršić je u 42. minuti okrunio svojim drugim pogotkom.Stojanović je ubacio u kazneni prostor, Ademi vratio glavom do Oršića koji je zabio za 3-0.Šokirani Talijani jedva su dočekali odmor kako bi u nastavku pokušali 'smanjiti štetu'. Međutim, ništa im nije pomoglo. U 68. minuti Oršić je zabio i treći gol na utakmici za nestvarnih 4-0.Gosti su u 73. minuti mogli smanjiti veliki zaostatak, no Livaković je sjajno obranio Zapatin udarac.Dinamo i Atalanta su se već jednom sastali u europskim natjecanjima. Bilo je to u 1. kolu Kupa UEFA 1990. godine, a Talijani su prošli dalje zbog više golova u gostima. Prva utakmica u Bergamu je završila bez golova, dok je uzvrat u Zagrebu završio 1-1. Dinamo je poveo golomu 53. minuti, a izjednačio je Brazilacsedam minuta kasnije iz kaznenog udarca.ZAGREB. Stadion Maksimir - 30.000 gledatelja; Sudac: Jesus Gil Manzano (Španjolska);Strijelci: 1-0 Leovac (10), 2-0 Oršić (31), 3-0 Oršić (42), 4-0 Oršić (68)Žuti kartoni: Theophile-Catherine, Moro / De Roon, Gjimshiti, GosensCrveni kartoni: -DINAMO: Livaković - Perić, Dilaver, Theophile-Catherine - Stojanović, Ademi, Moro (od 73. Gojak), Leovac - Olmo, Oršić (od 76. Ivanušec), Petković (od 83. Gavranović)ATALANTA: Gollini - Toloi, Gjimshiti, Masiello (od 46. Malinovski) - Hateboer, De Roon, Freuler (od 46. Pašalić), Gosens - Iličić (od 89. Barrow) - Gomez, Zapata